પત્ની જે પોતાનું ઘર, ભાઈ-બહેન, માતા-પિતા બધું જ છોડી પતિ સાથે નવી જીદંગી શરૂ કરવા, સંસાર ચલાવવામાં સાથ આપવા આવે છે ત્યારે તે પોતાની ઈચ્છાઓ, સપનાઓ બધાનો જ ત્યાગ કરી દે છે અથવા તો મનમાં દબાવી દે છે, તેમ છતાં પતિ અને સાસુ-સસરા તરફથી પૂરતો સ્નેહ અને સહકાર મળતો નથી. અર્ધાંગિની કહેવાતી પત્નીને ક્યારેક અપમાનભર્યા શબ્દ પતિ તરફથી સંભાળવા મળે છે. આપણા સમાજમાં તો એવાં કિસ્સાઓ પણ જોવા મળે છે કે, પત્નીને ઢોરની જેમ માર મારવામાં આવતો હોય છે. આવા પતિએ આમ કરતા પહેલા એક વાર વિચારવું જોઈએ કે તેમની પત્ની કોઈપણ અપેક્ષા વગર તમારા માતા-પિતાની સર-સંભાળ રાખે છે… તમારા સંતાનની માતા બને છે….. તેમનો ઉછેર કરી, મોટા કરે છે… અને એના બદલામાં પતિ શું આપે છે? અપમાનભર્યા શબ્દો, તિરસ્કારની લાગણી તો કયારેક ઢોર જેવી મર-પીટ.